
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1090 

10 Οκτωβρίου 2005 


ΑΠΟΦΑΣΕΙ Σ 

Έγκριση και θέση σε ισχύ της σύστασης οριζοντίου ιδιο¬ 
κτησίας και κανονισμού διοίκησης και λειτουργίας 2 
(δύο) τετρακατοικιών που έχουν ανεγερθεί στον οικι¬ 
σμό «Σαϊφε - Ζέφυρος» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Του Νόμου 2503/1997 ΦΕΚ 107/30.5.1997 Τ.Α. «Διοί¬ 
κηση, οργάνωση στελέχωση της Περιφέρειας κ.λ.π» 

2. Τις διατάξεις του άρθρου 7 του β.δ.775/1964 «Περί 
Λαϊκών Κατοικιών» ΦΕΚ 254Α/1964 

3. Τις διατάξεις του ν. 3741/1929 «Περί της ιδιοκτησίας 
κατ’ ορόφους. 

4. Τις διατάξεις των άρθρων 1002 και 1117 του Αστικού 
Κώδικα. 

5. Τις διατάξεις του π.δ. 95/10.3.2000 (ΦΕΚ 76.Α./2000) 
«Οργανισμός του Υπουργείου Υγείας Πρόνοιας» 

6. Τις διατάξεις του ν. 2399/1996, άρθρο 14 (ΦΕΚ 
90/1996 Β) «Περί ανάθεσης αρμοδιοτήτων στους Γενι¬ 
κούς Γ ραμματείς Περιφερειών» 

7. Το γεγονός ότι η απόφαση αυτή αποτελεί και σύστα¬ 
ση οριζοντίου ιδιοκτησίας για να διαχωριστούν τα δικαιώ¬ 
ματα και οι υποχρεώσεις του κάθε δικαιούχου λαϊκής κα¬ 
τοικίας. 

8. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε και θέτουμε σε ισχύ τον κανονισμό, που κα¬ 
ταρτίσθηκε, διοίκησης και λειτουργίας των τετρακατοι- 
κών που κτίστηκαν στον οικισμό «ΣΑΙΦΕ - ΖΕΦΥΡΟΣ» Ρό¬ 
δου, στον οποίο περιγράφονται με λεπτομέρεια τα κτη- 
ματολογικά στοιχεία καθενός παραχωρηθέντος διαμερί¬ 
σματος και καθορίζονται οι περιορισμοί, οι υποχρεώσεις 
και οι υπόλοιποι όροι, που αφορούν την ομαλή διαμονή 
και συμβίωση των οικογενειών, που εγκαταστάθηκαν, κα¬ 
θώς την καλή διοίκηση, λειτουργία και διαχείριση κάθετε- 
τρακατοικίας, ο οποίος έχει όπως παρακάτω: 

«Σύσταση οριζόντιας ιδιοκτησίας και κανονισμούς δια- 
μερισμάτωντετρακοικιών οικισμού ΣΑΙΦΕ-ΖΕΦΥΡΟΣ Ρό¬ 
δου» 


ΜΕΡΟΣ ΠΡΩΤΟ 
ΚΕΦΑΛΑΙΟ Α' 

I. Περιγραφή του οικισμού 

Α) ο οικισμός φαίνεται στο θεωρημένο σχεδιάγραμμα 
με ημερ. 22 Αυγούστου 2005 από την Διεύθυνση Πολεο¬ 
δομίας Τμήμα Πολεοδομικού Σχεδιασμού & Προστασίας 
Περιβάλλοντος του Δήμου Ρόδου και τοπογραφικό διά¬ 
γραμμα οριζοντίου ιδιοκτησίας επίσης θεωρημένο στις 22 
Αυγούστου 2005 και περιλαμβάνει 8 κατοικίες που είναι 
κατανεμημένες σε 2 πανομοιότυπεςτετρακατοικίες μετά 
παρακάτω στοιχεία και με τον αντίστοιχο αριθμό κατοι¬ 
κιών στο σύνολο και σε κάθε όροφο για καθένα από αυτά 
όπως φαίνεται στον πιο κάτω πίνακα: 


Ονομασία 

ΠΙΝΑΚΑΣ 

κατοικίες σε 

Γ ενικό σύνολο 

Κτιρίου 

κάθε όροφο 

κατοικιών 

Κτίριο 

Ισόγειο διαμ. 2 

2+2=4 

Α 

Α'όροφος διαμ.2 


Κτίριο 

Ισόγειο διαμ.2 

2+2=4 

Β 

Α'όροφος διαμ.2 



Γ ενικό σύνολο διαμερισμάτων = 8 

II. Στοιχεία χρήσης οικοπεδικού χώρου για το σύνολο 
του οικισμού 

α) το οικόπεδο στο οποίο έχουν ανεγερθεί οι τετρακα¬ 
τοικίες εμφαίνεται με στοιχεία 1-2-3-4-5-1 και έχει εμβα¬ 
δόν 1.070,85 μ 2 στο σχεδιάγραμμα που έχει εγκριθεί από 
από την Διεύθυνση Πολεοδομίας Τμήμα Πολεοδομικού 
Σχεδιασμού & Προστασίας Περιβάλλοντος του Δήμου 
Ρόδου στις 22/8/2005 με κτηματολογικά στοιχεία μερίδα 
ν- 3292 τόμος 55 φύλλο 52 φάκελος 7874. Εντός της κ.μ. 
ν-3292 Δ , σε εφαρμογή των προγραμματικών αποφάσε¬ 
ων του Υπουργού Κοινωνικών Υπηρεσιών Δ4β/14781/ 
1968 και Δ.4Α/οικ.24110/29.11.1972 έχουν δημιουργηθεί 
τα οικόπεδα Α και Β που περιγράφονται με στοιχεία 
(6.7.8.9.6) και (10.11.12.13.10) αντίστοιχα και έχουν εμ¬ 
βαδόν 144,38 μ2το καθένα. Η υπόλοιπη κ.μ. έχει εμβαδόν 
1.056,15- 144,38=767,39 και σύμφωνα με τις ισχύουσες 
διατάξεις και τις παραπάνω αποφάσεις αποτελεί Κοινό- 

χρηστό χώρο και βρίσκεται στην περιοχή ΣΑΙΦΕ - ΖΕΦΥ¬ 
ΡΟΣ Ρόδου. 

Β) Σαν οικόπεδο κάθε κτιρίου τετρακατοικίας σε θέση, 
μέγεθος και σχήμα θεωρείται η οικοπεδική έκταση που 
περιλαμβάνεται μεταξύ των εξωτερικών όψεων αυτού. 

III. Περιγραφή τωντετρακατοικιών 

Και οι δύο τετρακατοικίες (Α), (Β) είναι πανομοιότυπες 
και αποτελούνται από ισόγειο, Α'όροφο και Β'μελλοντικό 
όροφο, του οποίου η κυριότητα παραμένει στο Υπουργείο 
Υγείας και Κοινωνικής Αλληλεγγύης περιλαμβάνουν δε: 

Α) Κοινόχρηστους και κοινόκτητους χώρους: Την κε¬ 
ντρική είσοδο του κτιρίου με την κλίμακα προσπέλασης, 
το κλιμακοστάσιο που φθάνει μέχριτον Α' όροφο, αρχίζο¬ 
ντας από το ισόγειο, το πλατύσκαλο προσπέλασης των 
διαμερισμάτων σε κάθε όροφο. 

Β) Διηρημένες ιδιοκτησίες: Στο ισόγειο δύο κατοικίες 
των δύο κυριών δωματίων, με βοηθητικούς χώρους δηλ. 
κουζίνα και \Ν. Θ. και στον Α' όροφο δύο κατοικίες των δύο 
δωματίων με βοηθητικούς χώρους δηλ. κουζίνα \Λ/.Θ. συ¬ 
νολικά δηλ. τέσσερις (4) κατοικίες σε κάθε πολυκατοικία 
(τετρακατοικία), αριθμούμενες με αύξοντα αριθμό 1,2,3,4 
αρχίζοντας από το ισόγειο και καταλήγοντας στον Α "όρο¬ 
φο, των οποίων όλα τα στοιχεία με τα ποσοστά φαίνονται 
στον πίνακα που περιλαμβάνεται στο επόμενο κεφάλαιο 
Β. 

IV. Θέση κάθε κατοικίας στο κτίριο 

Η θέση κάθε κατοικίας στο κτίριο φαίνεται στο θεωρη¬ 
μένο την Διεύθυνση Πολεοδομίας Τμήμα Πολεοδομικού 
Σχεδιασμού & Προστασίας Περιβάλλοντος του Δήμου 
Ρόδου με ημερομηνία 22.8.2005. 

V) Κοινόχρηστοι χώροι 

Κάθε διηρημένη ιδιοκτησία (κατοικία) τετρακατοικίας, 
πέρα από το ιδανικό της μερίδιο στο οικόπεδο, (ποσοστό 
συνιδιοκτησίας οικοπέδου) πάνω στο οποίο έχει ανεγερ- 
θεί το κτίριο της τετρακατοικίας και όπως στο οικόπεδο 
αυτό σαφώς καθορίζεται στην παράγραφο II εδάφιο 2 αυ¬ 


τού του κεφαλαίου, δεν έχει καμιά για οποιοδήποτε λόγο 
και αιτία συμμετοχή ιδιοκτησίας μαζί με τις υπόλοιπες διη¬ 
ρημένες ιδιοκτησίες, της ίδιας ή άλλων τετρακατοικιών 
πάνω στην έκταση που περιλαμβάνεται ανάμεσα στα κτί¬ 
ρια των τετρακατοικιών του ίδιου οικοδομικού τετραγώ¬ 
νου, η οποία χαρακτηρίζεται κοινόχρηστη. 

VI. Κοινόχρηστοι και κοινόκτητοι χώροι- πράγματα και 
εγκαταστάσεις που ανήκουν εξ αδιαιρέτου σ’ όλες τις χω¬ 
ριστές ιδιοκτησίες μιας τετρακατοικίας, οι θεμελιώσεις 
της οικοδομής, οι κατά τις τέσσερις πλευρές εξωτερικοί 
τοίχοι, ο σκελετός ολόκληρος της οικοδομής από σιδη¬ 
ροπαγές σκυροκονίαμα, οι εσωτερικοί μεσότοιχοι, χωρί¬ 
ζουν περισσότερες από μία κατοικίες ή χώρους ενός ορό¬ 
φου, η κύρια είσοδος καθώς και κάθε τμήμα έργο ή εγκα¬ 
τάστασης της οικοδομής που εξυπηρετεί αυτές, τα κλι¬ 
μακοστάσια με τα πλατύσκαλά τους, οι διάδρομοι 
προσπέλασης των κατοικιών, οιαποθήκες κοινής χρήσης, 
όπου υπάρχουν, οι διάδρομοι προσπέλασης των αποθη¬ 
κών, οι διάδρομοι επίσκεψης των εγκαταστάσεων ύδρευ¬ 
σης, οι εγκαταστάσεις ύδρευσης και αποχέτευσης καθώς 
και οι χώροι των λεβητοστασίων, όπου υπάρχουν, που 
βρίσκονται έξω από τα διαμερίσματα, ή υπόνομος και τυ¬ 
χόν υπάρχοντες βόθροι με τις εγκαταστάσεις αποχέτευ¬ 
σης των μαγειριών, λουτρών και αποχωρητηρίων, οι ηλε¬ 
κτρικές εγκαταστάσεις των κοινόχρηστων και κοινοκτή- 
των της τετρακατοικίας, που βρίσκονται έξω από τα δια¬ 
μερίσματα, τα εξωτερικά επιχρίσματα και διακοσμήσεις, 
οι καπναγωγοί και αεραγωγοί κατακόρυφοι και οριζόντιοι 
με τις απολήξεις τους πάνω από το εκάστοτε βατό ή άβα¬ 
το δώμα, ολόκληρο το εκάστοτε βατό ή άβατο δώμα κα¬ 
θώς και το πάνω στέγαστρο τμήμα του και ολόκληρο, οι 
εξωτερικές όψεις της οικοδομής. 

ΚΕΦΑΛΑΙΟ Β' 

Πίνακες στοιχείων και ποσοστών διαμερισμάτων κάθε 
τετρακατοικίας 

Ρόδος, Αύγουστος 2005 
ο ιπΐΥανικός 

ΠΑΝΑΓΙΩΤΗΣ I. ΒΑΡΒΑΡΗΣ 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Α 

ΚΑΝΟΝΙΣΜΟΣ ΔΙΚΑΙΩΜΑΤΩΝ ΚΑΙ 
ΥΠΟΧΡΕΩΣΕΩΝ ΣΥΝΙΔΙΟΚΤΗΤΩΝ 

Ο κανονισμός αυτός είναι υποχρεωτικός για παραχω- 
ρησιούχους και τους καθολικούς και ειδικούς διαδόχους 
τους. Καμία πράξη, έγγραφο ή σύμβαση - που θα συντα¬ 
χθούν υπό τις προϋποθέσεις περί Λαϊκής Κατοικίας - διά¬ 
θεσης ή μεταβίβασης οριζόντιας ιδιοκτησίας, από αυτές, 
που περιέχονται στους παραπάνω αναφερόμενους πίνα¬ 
κες κατανομής ποσοστών, δεν είναι άρτια και έγκυρη, αν 
δεν αναφέρεται ρητά ότι γίνεται με τους αυτού και ότι αυ¬ 
τός, στον οποίο γίνεται η μεταβίβαση, αποδέχεται ανεπι¬ 
φύλακτα το περιεχόμενό του. 

Ανεξάρτητα από τη ρητή ή μη αποδοχή του, ο παρών 
Κανονισμός αποτελεί αναπόσπαστο μέρος κάθε συντα- 
χθείσας πράξης, που επιτρέπει η Νομοθεσία περί Λαϊκής 
κατοικίας, με την οποία γίνεται η μεταβίβαση, αποδέχεται 
ανεπιφύλακτα το περιεχόμενό του. 

Εν γένει, κάθε σύμβαση που κανονίζει ή μεταβάλλει τα 
αμοιβαία δικαιώματα και υποχρεώσεις των συνιδιοκτη¬ 
τών, γίνεται με απόφαση του Υπουργού Υγείας και Κοινω¬ 
νικής Αλληλεγγύης και καταχωρείται στο βιβλίο μεταγρα¬ 
φών και συγκεκριμένα στο περιθώριο των μεταγραφών 
του τίτλου ιδιοκτησίας. 

Όλοι οι περιορισμοί κυριότητας σε οριζόντια ιδιοκτησία, 
οι υποχρεώσεις και οι απαγορεύσεις, που αναφέρονται 
στον κανονισμό αυτό, έχουν χαρακτήρα δουλείας πραγ¬ 
ματικής, σύμφωνα με το άρθρο 13του ν. 3741/1929, κάθε 
δε παράβασή τους, μπορεί να αποκρουσθεί από τον δια¬ 
χειριστή ή από κάθε συνιδιοκτήτη, ακόμα και με αίτηση του 
για ασφαλιστικά μέτρα, χωρίς να αποκλείονται ειδικές κυ¬ 
ρώσεις που προβλέπονται από τον παρόντα κανονισμό. 

Κάθε διαφορά ή διένεξη μεταξύ των συνιδιοκτητών ως 
προς τα δικαιώματα και τις υποχρεώσεις τους και γενικά 
κάθε διαφορά μεταξύ οποιουδήποτε προσώπου, που 
αναφέρεται στην ερμηνεία και στην εφαρμογή του κανο¬ 
νισμού αυτού, λύνεται σύμφωνα με τη νομοθεσία περί λαϊ¬ 
κής κατοικίας ή από τα δικαστήρια. 

Ο παρών κανονισμός είναι επικρατέστερος των διατά¬ 
ξεων του ν. 3741/1929, όπου δεν πρόκειται για διατάξεις 
Δημόσιας τάξης. Διατάξεις του παραπάνω νόμου συ¬ 
μπληρώνουν τον παρόντα Κανονισμό. 

ΚΕΦΑΛΑΙΟ Β 

ΚΟΙΝΟΧΡΗΣΤΟΙ ΚΑΙ ΚΟΙΝΟΚΤΗΤΟΙ ΧΩΡΟΙ, 
ΠΡΑΓΜΑΤΑ ΚΑΙ ΕΓΚΑΤΑΣΤΑΣΕΙΣ 

Κοινόχρηστοι και κοινόκτητοι χώροι, πράγματα και 
εγκαταστάσεις είναι ενδεικτικά: 

• Το οικόπεδο κατά την καλυμμένη, από την οικοδομή, 
επιφάνεια και κατά την ακάλυπτη (αυλή, φωταγωγοί), 

• Οι θεμελιώσεις της οικοδομής 

• Η από σκυρόδεμα κατασκευή της οικοδομής 

• Οι εξωτερικοί τοίχοι, 

• Οι μεσότοιχοι που χωρίζουν αυτοτελείς ιδιοκτησίες 
από άλλες ή από κοινόκτητους χώρους, 

• Οι μανδρότοιχοι 

• Η κεντρική είσοδος 

• Η κεντρική σκάλα, τα πλατύσκαλα κα το σκέπαστρο 
της σκάλας στην ταράτσα 


• Η ταράτσα (δώμα) 

• Οι διάδρομοι που οδηγούν από τα πλατύσκαλα στις 
οριζόντιες ιδιοκτησίες 

• Οι φωταγωγοί και κάθε χώρος που δεν αποτελεί ορι¬ 
ζόντια ιδιοκτησία 

• Οι γενικές εγκαταστάσεις για το νερό, το ηλεκτρικό 
και το τηλέφωνο 

• Το σύστημα ύδρευσης και φωτισμού στα κοινόχρη¬ 
στα και κοινόκτητα 

• Οι βόθροι. 

• Οι αγωγοί σύνδεσης των αποχετεύσεων της οικοδο¬ 
μής με το αποχετευτικό δίκτυο της πόλης 

• Κάθε άλλο έργο, πράγμα ή εγκατάσταση που από το 
νόμο είναι αδιαίρετο, κοινόκτητο ή κοινόχρηστο. 

ΚΕΦΑΛΑΙΟ Γ 

ΔΙΚΑΙΩΜΑΤΑ ΥΠΟΧΡΕΩΣΕΙΣ ΚΑΙ ΠΕΡΙΟΡΙΣΜΟΙ 

I. Στη χρήση κοινοκτήτων και κοινόχρηστων χώρων 

1. κάθε ιδιοκτήτης οριζόντιας ιδιοκτησίας έχει όλα τα δι¬ 
καιώματα στα κοινόχρηστα και κοινόκτητα, που ο νόμος 
ορίζει για τους συνιδιοκτήτες, ανάλογα με το είδος καιτον 
προορισμό τους, με τον όρο να μην εμποδίζει την χρήση 
τους από τους άλλους συνιδιοκτήτες. 

2. Κάθε ιδιοκτήτης οριζόντιας ιδιοκτησίας ή ένοικος 
έχει επίσης υποχρέωση να φροντίζει για την καλή συντή¬ 
ρηση και την κανονική και απρόσκοπτη χρήση των κοινό¬ 
χρηστων και κοινόκτητωντης οικοδομής. 

3. οι κοινόχρηστοι και κοινόκτητοι χώροι, πράγματα και 
εγκαταστάσεις πρέπει να είναι πάντα ελεύθεροι και να μη 
γίνεται κατάχρηση χρόνου χρήσης τους από τους δικαι¬ 
ούχους συνιδιοκτήτες 

4. Απαγορεύεται σε κάθε δικαιούχο συνιδιοκτήτη ή ένοι¬ 
κο να αφήνει στα κοινόχρηστα και κοινόκτητα έπιπλα, κι¬ 
βώτια και άλλα κινητά πράγματα και ζώα, που εμποδίζουν 
άλλους συνιδιοκτήτες ή ενοίκους και να προκαλεί θορύ¬ 
βους και άλλες οχλήσεις σ'αυτούς. 

5. Απαγορεύεται η τοποθέτηση ή ανάρτηση, στους εξώ¬ 
στες, στα παράθυρα και γενικά στα κοινόχρηστα και κοι- 
νόκτητα έπιπλα, κιβώτια και άλλα κινητά πράγματα και 
ζώα, που εμποδίζουν άλλους συνιδιοκτήτες ή ενοίκους 
και να προκαλεί θορύβους και άλλες οχλήσεις σ'αυτούς. 

6. Απαγορεύεται το άπλωμα και το τίναγμα ρούχων ή 
χαλιών στους εξώστες, στα παράθυρα, στους φωταγω¬ 
γούς και γενικά στα κοινόχρηστα και κοινόκτητα της οικο¬ 
δομής. Τα παραπάνω επιτρέπεται να γίνονται στην ταρά¬ 
τσα, στις κατάλληλες ώρες και διαδοχικά, όπως θα ορίσει 
στη Γ ενική Συνέλευση. 

7. Απαγορεύεται να τοποθετούνται γλάστρες με φυτά 
παντός είδους, στις ποδιές των παραθύρων και στα στη¬ 
θαία των εξωστών. Επιτρέπεται η τοποθέτηση τους μό¬ 
νο στους εξώστες και το πότισμά να γίνεται μόνο κατά 
τις ώρες που θα ορίσει γι’ αυτό ή στα κοινόχρηστα και 
κοινόκτητα και με προσοχή ώστε να μην ενοχλούνται οι 
ένοικοι των παρακάτω οριζοντίων ιδιοκτησιών και να μην 
τρέχουν νερά στην επιφάνεια της πρόσοψης της οικο¬ 
δομής. 

8. Επιτρέπεται η τοποθέτηση κεραίας ραδιοφώνου ήτη- 
λεοράσεως στην ταράτσα, εκτός και αν έχει προβλεφθεί 
ή έχει αποφασισθεί από τη γενική συνέλευση η τοποθέτη¬ 
ση κεντρικής κεραίας με ανάλογη συμμετοχή των συνι¬ 
διοκτητών στη δαπάνη εγκατάστασης και συντήρησης 
της. 

II. Ιδιοκτητών οριζοντίων ιδιοκτησιών στην οικοδομή. 

1. Αντικείμενο της κυριότητας κάθε συνιδιοκτήτη στην 
πολυκατοικία είναι η οριζόντια ιδιοκτησία του με τα προ- 
σαυξήματα, παραρτήματα και εγκαταστάσεις της που 
του έχει παραχωρηθεί καθώς και η αναλογία της εξ αδιαι¬ 
ρέτου στα κοινόκτητα, κοινόχρηστα, χώρους έργα, μέρη, 
πράγματα και εγκαταστάσεις της πολυκατοικίας. 

2. Η από οποιαδήποτε αιτία κτήση, μεταβίβαση ή απώ¬ 
λεια της κυριότητας των αυτοτελών ιδιοκτησιών του κα¬ 
θώς και οι άσκηση του δικαιώματος της κυριότητας ρυθ¬ 
μίζεται από τις διατάξεις των άρθρων 1002 και 1117 του 
Αστικού Κώδικα του ν. 3741/1929 «Περί της κατ'ορόφους 
ιδιοκτησίας» όπως τροποποιήθηκε και ισχύει σήμερα, τις 
διατάξεις της ισχύουσας Νομοθεσίας περί Λαϊκής ή Προ- 
σφυγικής Κατοικίας και του παρόντα Κανονισμού. 

3. Απαγορεύεται από τον ιδιοκτήτη οριζόντιας ιδιοκτη¬ 
σίας η «εν ζωή» ή «αιτία θανάτου» η με οποιονδήποτε τρό¬ 
πο μεταβίβαση κατά κυριότητα, νομή και κατοχή μέρους 
της ιδιοκτησίας του, ακόμα και αν, από την κατασκευή του 
είναι χωρισμένη. Επιτρέπεται όμως η μεταβίβαση ολό¬ 
κληρης της οριζόντιας ιδιοκτησίας ή ποσοστού της εξ’ 
αδιαιρέτου. Οι συγκύριοι οριζόντιας ιδιοκτησίας δεν 
έχουν δικαίωμα διαχωρισμού της σε τρόπο που θα δημι- 
ουργηθούν, από τον διαχωρισμό, περισσότερες οριζό¬ 
ντιες ιδιοκτησίες. Η πιο πάνω απαγόρευση του διαχωρι¬ 
σμού εφαρμόζεται και στην περίπτωση της «εν ζωή» ή «αι¬ 
τία θανάτου» μεταβίβασης ή σύστασης εμπράγματων δι¬ 
καιωμάτων σε οριζόντια ιδιοκτησία. 

4. ο ιδιοκτήτης δύο ή και περισσοτέρων γειτονικών - 
στον ίδιο όροφο- οριζοντίων ιδιοκτησιών δικαιούται να τις 
χρησιμοποιεί ενιαία ή και να τις ενώνει σε μία ενιαία ορι¬ 
ζόντια ιδιοκτησία καταργώντας τους βοηθητικούς χώ¬ 
ρους, που δεν χρειάζεται, όπως κουζίνες, λουτρά κ.τ.λ., 
με τον περιορισμό να μην επηρεάζεται η λειτουργία ή η 
χρήση ή η στατική ικανότητα ή γενικά η ασφάλεια του κτι¬ 
ρίου ή κάποιας οριζόντιας ιδιοκτησίας. 

5.0 κύριος οριζόντιας ιδιοκτησίας δικαιούται να μεταρ¬ 
ρυθμίζει εσωτερικά την ιδιοκτησία του κατά την κρίση 
του, αλλά μόνο μετά από άδεια της αρμόδιας Πολεοδομι- 
κής Αρχής και υπό τον όρο ότι τα έργα αυτά δεν θα θίγουν 
τους κοινόχρηστους και κοινόκτητους χώρους, εγκατα¬ 
στάσεις και πράγματα, στους εξωτερικούς τοίχους της 
ιδιοκτησίας του, την από οπλισμένο σκυρόδεμα, κατα¬ 
σκευή της ιδιοκτησίας του και του όλου κτιρίου και γενικά 
κάθε στατικό στοιχείο της οικοδομής, καθώς και την 
ασφάλεια, την αντοχή και τη στερεότητα αυτής,. Κάθε ζη¬ 
μιά ή φθορά στη συνιδιοκτησία ή σε αυτοτελή ιδιοκτησία, 
εξ' αιτίας των ως άνω μεταρρυθμίσεων, βαρύνει αυτόν 
που τις προκαλεί, σε κάθε περίπτωση, ακόμη και όταν οι 
εργασίες της μεταρρύθμισης έγιναν με την άδεια του Πο- 
λεοδομικού Γραφείου και την επίβλεψη του μηχανικού. 

6.0 κύριος διηρημένης ιδιοκτησίας έχει, ως προς αυτή, 
όλα τα δικαιώματα, προσωπικά ή εμπράγματα, που ανή¬ 
κουν στον αποκλειστικό κύριο, νομέα και κάτοχο ακινή¬ 
του, εφόσον η άσκηση τους δεν εμποδίζειτην άσκηση των 
νομίμων δικαιωμάτων των άλλων ιδιοκτητών, δεν τους 
ενοχλεί ούτε θίγει την ασφάλεια και την καλαισθησία του 
κτιρίου. 

7. Απαγορεύεται, σε κάθε συνιδιοκτήτη ή ένοικο, η με¬ 
ταρρύθμιση , η μεταβολή ή η επισκευή, μεμονωμένα και 
τμηματικά, της πρόσοψης των εξωτερικών όψεων και των 
κοινοχρήστων και κοινοκτήτων τμημάτων της οικοδομής. 
Επίσης απαγορεύεται να ανοίξει τρύπες στους εξωτερι¬ 


κούς τοίχους της ιδιοκτησίας (εκτός και αν αυτό χρειάζε¬ 
ται για την εγκατάσταση κλιματιστικών) ή στους εξωτερι¬ 
κούς τοίχους και στα εξωτερικά κουφώματα (παράθυρα, 
πόρτες, θυρόφυλλα, παραθυρόφυλλα κλπ) της οικοδο¬ 
μής και γενικά απαγορεύεται κάθε μεταβολή, μετάθεση ή 
αντικατάσταση, που θα θίγει οριζόντια ή κάθετο δίκτυο 
αποχέτευσης, σωληνώσεις ή κεντρικούς αγωγούς ύδρευ¬ 
σης, που περνάει οριζόντια ή κάθετα από την οριζόντια 
ιδιοκτησία. 

Απαγορεύεται επίσης ο χρωματισμός, από τον συνιδιο¬ 
κτήτη, των εξωτερικών τοίχων της ιδιοκτησίας του και σε 
όλη τους την επιφάνεια ή σε τμήμα αυτής και η αλλαγή 
του εξωτερικού χρωματισμού των παραθύρων και παρα¬ 
θυρόφυλλων, των εξωτερικών διακοσμήσεων και γενικά 
κάθε μεταβολή της εξωτερικής εμφάνισης της πολυκα¬ 
τοικίας ή των κοινοχρήστων και κοινοκτήτων, 

8. Απαγορεύεται η πώληση των αποθηκών σε μη ενοί¬ 
κους της πολυκατοικίας. 

9. Το δικαίωμα επέκτασης καθ’ ύψος (δικαίωμα κατα¬ 
σκευής μελλοντικών ορόφων - αέρας) σε κάθε πολυκα¬ 
τοικία, παραμένει στο Υπουργείο Υγείας - Πρόνοιας κα¬ 
θώς και τα δικαιώματα και οι υποχρεώσεις που πηγάζουν 
εξ' αυτού του δικαιώματος (ψήφοι, ποσοστά συνιδιοκτη- 
σίας επί του οικοπέδου, κ.λπ) μέχρι να αποφασισθεί αρ- 
μοδίως η παραχώρησή του. 

III. Στη χρήση διηρημένων οριζοντίων ιδιοκτησιών. 

Κάθε ιδιοκτήτης οριζόντιας στην πολυκατοικία μπορεί 
και δικαιούται να ασκεί τα δικαιώματα που έχει από το νό¬ 
μο και τον παρόντα κανονισμό, δηλαδή να κατοικεί ο ίδιος 
ή να τη νοικιάζει ή να παραχωρεί, με οποιονδήποτε νόμο 
και σύμφωνο, με τον κανονισμό, τρόπο, τη χρήση της σε 
τρίτο, υπό τις προϋποθέσεις και τους περιορισμούς, πά¬ 
ντοτε της Νομοθεσίας περί λαϊκής κατοικίας καθώς και με 
τους παρακάτω περιορισμούς: 

1. Επιτρέπεται η χρήση διηρημένης ιδιοκτησία ως κα¬ 
τοικία ή γραφείο, εφόσον στις περιπτώσεις αυτές δεν δη- 
μιουργείται μεγάλη κίνηση προσώπων, θόρυβος και γενι¬ 
κά ενόχληση των λοιπών συνιδιοκτητών ή ενοίκων. Απα¬ 
γορεύεται η χρήση διαμερισμάτων και λοιπών γενικά αυ¬ 
τοτελών χώρων ως χορευτικά κέντρα, σχολεία, 
ξενοδοχεία, ωδεία, χοροδιδασκαλεία ή σχολές ρυθμικής 
και γυμναστικής, φροντιστήρια, χαρτοπαικτικές λέσχες, 
κομμωτήρια, ιατρεία, για αφροδίσιες ή άλλες μολυσματι¬ 
κές αρρώστιες, ακτινολογικό ή χημικό εργαστήρι, οίκους 
ανοχής, γραφείο κηδειών, εστιατόριο, ψητοπωλείο, και 
γενικά κάθε χρήση επικίνδυνη για την ασφάλεια της πο¬ 
λυκατοικίας ή των ενοίκων αυτής και που προκαλεί ενό¬ 
χληση, υπερβολικό θόρυβο, δυσοσμίες, αναθυμιάσεις και 
καπνούς ή είναι αντίθετη με τους νόμους και τις αστυνο¬ 
μικέ διατάξεις ή προσβάλει τα χρηστά ήθη και την οικογε¬ 
νειακή, ηθική και κοινωνική τάξη και ευπρέπεια. 

2. Απαγορεύεται σε ιδιοκτήτη ή ένοικο οριζόντιας ιδιο¬ 
κτησίας να αφήνει σ' αυτή εύφλεκτα, δύσοσμα και βαριά 
πράγματα, που επηρεάζουν την ασφάλεια, την στατική 
επάρκεια και την εμφάνιση της οικοδομής, καθώς και η 
εγκατάσταση οποιουδήποτε μηχανήματος ή εργαλείου 
που προκαλεί ενοχλητικό θόρυβο, κραδασμούς, εξατμί¬ 
σεις αναθυμιάσεις ή καπνούς, που ενοχλούντους άλλους 
συνιδιοκτήτες ή ενοίκους. 

3. Όλοι οι συνιδιοκτήτες ή ένοικοι υποχρεούνται να επι¬ 
τρέπουν στον διαχειριστή να μπαίνει στις οριζόντιες ιδιο¬ 
κτησίες με τεχνίτες ή εργάτες, εφόσον υπάρχει περίπτω¬ 
ση ανωτέρας βίας, όπως πυρκαγιάς, διαρροής νερών 




10398 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


κ.λπ, που εκθέτει σε κίνδυνο οριζόντια ιδιοκτησία ή όλη 
την οικοδομή ή τη ζωή των συνοικούντων σ’ αυτή. Γενικά 
στις περιπτώσεις πραγματικού κινδύνου η είσοδος στην 
οριζόντια ιδιοκτησία ακόμη και με παραβίαση της πόρτας 
ή παρά τη θέληση των ενοίκων, δεν θεωρείται παραβίαση 
του οικογενειακού ασύλου. 

4. Κάθε συνιδιοκτήτης ή ένοικος υποχρεούται να συμ¬ 
μορφώνεται με τις αστυνομικές διατάξεις και ειδικότερα 
εκείνες που αφορούν την καθαριότητα, την ησυχία και την 
ασφάλεια των συνοικούντων, καθώς και την προστασία 
της κοινωνικής και ηθικής τάξης. 

IV. Σε περίπτωση ιδιοκτησίας μη χρησιμοποιούμενης. 

Τα δικαιώματα και οι υποχρεώσεις ιδιοκτήτη ή ενοίκου 

οριζόντιας ιδιοκτησίας, που απορρέουν από τον παρόντα 
κανονισμό, εξακολουθούν να υπάρχουν στο ακέραιο και 
να παρακολουθούν αυτόν ακόμα και σε περίπτωση μη 
χρησιμοποίησης της οριζόντιας ιδιοκτησίας από οποια¬ 
δήποτε αιτία (μακρόχρονη απουσία, ταξίδι κλπ). Στην πε¬ 
ρίπτωση αυτή ο ιδιοκτήτης - ή ο ένοικος - δεν απαλλάσ¬ 
σεται από την υποχρέωση καταβολής του αναλόγου πο¬ 
σοστού στις οποιεσδήποτε κοινές δαπάνες, όπως αυτές 
ορίζονται δια του παρόντος, αλλά δεν στερείται τα δικαι- 
ώματά του, που απορρέουν από το νόμο και τον κανονι¬ 
σμό, όπως π.χ. το δικαίωμα να παρευρίσκεται ή να αντι¬ 
προσωπεύεται στις συνελεύσεις των ιδιοκτητών ή συνοι- 
κούντων και να ψηφίζει ο ίδιος ή με αντιπρόσωπο του σε 
κάθε θέμα 

V. Σε περίπτωση μίσθωσης ή παραχώρησης της χρή¬ 
σης ιδιοκτησίας. 

1. Κάθε κύριος διηρημένης ιδιοκτησίας, όταν νοικιάζει ή 
με οποιονδήποτε τρόπο παραχωρεί τη χρήση αυτής σε 
τρίτο πρόσωπο, υπό τις προϋποθέσεις και τους περιορι¬ 
σμούς, πάντοτε, της Νομοθεσίας περί Λαϊκής Κατοικία, 
πρέπει να υποχρεώνει τον τρίτο, με την σχετική έγγραφη 
μεταξύ τους συμφωνία, να συμμορφώνεται, χωρίς αντίρ¬ 
ρηση, με όλουςτους όρουςτου παρόντος κανονισμού, με 
ποινή έξωσής του εάν παραβεί τους όρους αυτούς, κατά 
τις διατάξεις του κώδικα της Πολιτικής δικονομίας. 

Ο όρος αυτός είναι υποχρεωτικός για το μισθωτή ή γε¬ 
νικά το χρήστη της ιδιοκτησίας ακόμα και σε περίπτωση 
παράλειψής του από τη συμφωνία του με τον ιδιοκτήτη. 

2. Σε περίπτωση που από τον ιδιοκτήτη της ιδιοκτησίας 
δεν ασκείται το κατά την προηγούμενη παράγραφο δικαί¬ 
ωμα του έξωσης ή αποβολής του παραβαίνοντας τον κα¬ 
νονισμό μισθωτή ή γενικά χρήση της διηρημένης ιδιοκτη¬ 
σίας, οι άλλοι συνιδιοκτήτες μπορούν, μετά από απόφαση 
της Γ ενικής Συνέλευσης, εκπροσωπούμενοι από τον δια¬ 
χειριστή, να ασκήσουντο παραπάνω δικαίωμα, με εντολή 
του απρακτούντα ιδιοκτήτη, που τους τη δίνει με τον πα¬ 
ρόντα κανονισμό και η οποία θεωρείται ότι δόθηκε σε αυ¬ 
τούς ανέκκλητα με την αποδοχή του παρόντος κανονι¬ 
σμού από τον ιδιοκτήτη. Η δικαστική δαπάνη και τα έξοδα 
εκτέλεσης ή αποβολής του παραβάτη μισθωτή θα βαρύ¬ 
νουν τον ιδιοκτήτη εκμισθωτή. 

ΚΕΦΑΛΑΙΟ Δ 

ΔΑΠΑΝΕΣ ΣΥΝΙΔΙΟΚΤΗΤΩΝ 

Κάθε κύριος διηρημένης ιδιοκτησίας βαρύνεται, αυτο¬ 
δικαίως απάτην ιδιότητά του αυτή, μετά, απάτη συνιδιο- 
κτησία των κοινόχρηστων χώρων, πραγμάτων και εγκα¬ 
ταστάσεων, απορρέοντα κοινά βάρη και τις κοινές δαπά¬ 
νες. Οι δαπάνες επισκευής, συντήρηση και λειτουργίας 


των κοινόχρηστων και κοινόκτητων χώρων, πραγμάτων, 
και εγκαταστάσεων κατανέμονται μεταξύ των ιδιοκτητών 
του κτιρίου, όπως καθορίζονται στις στήλες του πίνακα δι¬ 
καιωμάτων και βαρών του παρόντος κανονισμού. 

II. Γενικές δαπάνες 

Γενικές δαπάνες είναι οι δαπάνες επισκευών και συντή¬ 
ρησης του όλου κτιρίου, δηλαδή των εξωτερικών τοίχων, 
των προσόψεων, των βασικών τοιχωμάτων, των τοίχων 
διαχωρισμού αυτοτελών ιδιοκτησιών, του από οπλισμένο 
σκυρόδεμα σκελετού, των θεμελιώσεων, των τοίχων δια¬ 
χωρισμού αυτοτελών ιδιοκτησιών, του από οπλισμένο 
σκυρόδεμα σκελετού, των θεμελιώσεων, των κεντρικών 
αγωγών ηλεκτρικού ρεύματος, νερού, τηλεφώνων, απο¬ 
χέτευσης καθώς και η ασφάλιση (εάν υπάρχει) των κοινο¬ 
χρήστων χώρων. 

II. Ειδικές δαπάνες 

Ειδικές δαπάνες είναι όσες δεν υπάγονται στην κατη¬ 
γορία των γενικών δαπανών, των αναφερομένων στην 
προηγούμενη παράγραφο, όπως ενδεικτικά του φωτι¬ 
σμού, του νερού, του μισθού του προσωπικού για την κα¬ 
θαριότητα των κοινόχρηστων και κοινόκτητων χώρων, 
αγοράς αναγκαίων υλικών και εργαλείων κλπ. 

III. Καταβολή δαπανών 

1. Δια του παρόντος ορίζεται ότι: 

α) Η συντήρηση και μικρής έκτασης επισκευές κοινο¬ 
χρήστων στοιχείων της οικοδομής, όπως: ηλεκτρική και 
υδραυλική εγκατάσταση, πόρτα εισόδου και ταράτσας, 
βαψίματα και γενικά ότι αφορά την αξία της οικοδομής, 
επιβαρύνει τους ιδιοκτήτες, σύμφωνα με το ποσοστό 
συμμετοχής τους στις δαπάνες (στήλη «Ποσοστό δαπα¬ 
νών χιλιοστά» του πίνακα κατανομής ποσοστών) 

Υδραυλικά κοινόχρηστα θεωρούνται οι κατακόρυφες 
στήλες, που συλλέγουντα λύματα των διαμερισμάτων και 
ο κεντρικός αγωγός, που συνδέει την πολυκατοικία με το 
Δημοτικό δίκτυο αποχετεύσεως. 

β) οι μισθωτές των οριζοντίων ιδιοκτησιών, εάν υπάρ¬ 
χουν, βαρύνονται, αντί των ιδιοκτητών, με ότι έχει σχέση 
με την καθαριότητα και τα αναλώσιμα, π.χ. λάμπες σε κοι¬ 
νόχρηστους χώρους κ.λπ. (στήλη «Ποσοστό Δαπανών Χι¬ 
λιοστά) 

2. Οι συνιδιοκτήτες, μόλις αρχίσει η λειτουργία της πο¬ 
λυκατοικίας , υποχρεούνται, ύστερα από Γενική Συνέλευ¬ 
ση, να ορίσουν ένα ποσό και κάθε ιδιοκτήτης να καταθέ¬ 
σει στον διαχειριστή ποσοστό αυτού, το οποίο ποσοστό 
ορίζεται στη στήλη «Ποσοστό Δαπανών Χιλιοστά» του 
αντίστοιχου Πίνακα Κατανομής Ποσοστών. Τα χρηματικά 
τούτα ποσά θα χρησιμεύσουν ως πάγια προκαταβολή κά¬ 
θε συνιδιοκτήτη, για τις γενικές κοινές δαπάνες της συνι- 
διοκτησίας. 

3.0 διαχειριστής υποχρεούται κάθε μήνα να εισπράττει 
από κάθε συνιδιοκτήτη της πολυκατοικίας την αναλογία 
της δαπάνης, που τον βαρύνει - κατατοπίζοντας τα σχετι¬ 
κά για την δαπάνη αυτή- έτσι ώστε να συγκεντρωθεί όλο 
το ποσό της πάγιας προκαταβολής, στο ύψος που αυτό 
καθορίστηκε από τη Γενική Συνέλευση, για να αντιμετω- 
πισθούν οι δαπάνες του επόμενου μήνα. 

4. Ο κάθε συνιδιοκτήτης υποχρεούται να ανταποκριθεί 
άμεσα στην προαναφερόμενη υποχρέωσή του, άλλως 
υποχρεούται στην καταβολή διπλάσιου ποσού, ως ποινι¬ 
κή ρήτρα. Το επιπλέον αυτό ποσό επαυξάνει το αποθεμα- 
τικό κεφάλαιο της διαχείρισης. 

5. Κάθε συνιδιοκτήτης οριζόντιας ιδιοκτησίας είναι ο 
ίδιος, προσωπικά υπεύθυνος, για την καταβολή του πο- 

σοστού των συνολικών δαπανών, που τον βαρύνει, σύμ¬ 
φωνα με τη στήλη δαπανών, που τον βαρύνει, σύμφωνα 
με τη στήλη δαπανών του αντίστοιχου Πίνακα Κατανομής 
Ποσοστών, ως προαναφέρθηκε, ανεξάρτητα από το τι 
συμφώνησε με τους μισθωτές της ιδιοκτησίας του ή, εν 
γένει, αυτούς που χρησιμοποιούν αυτή. Σε περίπτωση δε 
μεταβίβασης της κυριότητας της οριζόντιας ιδιοκτησίας, 
ο νέος κύριος είναι προσωπικά υπεύθυνος για την κατα¬ 
βολή κάθε ποσού, που όφειλε και δεν κατέβαλε ο προη¬ 
γούμενος ιδιοκτήτης. 

6. Αν διαπιστωθεί ότι το ποσό της πάγιας προκαταβολής 
δεν επαρκεί για τις κοινές δαπάνες κάθε μηνάς, οι συνι¬ 
διοκτήτες υποχρεούνται να συνεισφέρουν ανάλογα στην 
αύξησή της μέχρι διπλασιασμού του ποσού που υποχρε- 
ούται να καταβάλει έκαστος. 

ΚΕΦΑΛΑΙΟ Ε' 

ΔΙΟΙΚΗΣΗ 

1. Η πολυκατοικία διοικείται από τη Γενική Συνέλευση 
των συνιδιοκτητών, στην οποία δικαιούται να μετέχει κά¬ 
θε συνιδιοκτήτης αυτοπροσώπως ή με ειδικό αντιπρόσω¬ 
πός του, με έγγραφη εξουσιοδότηση. Ο αριθμός των ψή¬ 
φων εκάστου συνιδιοκτήτη φαίνεται στη στήλη «ΨΗΦΟΙ 
... ΧΙΛΙΟΣΤΑ» του αντίστοιχου Πίνακα Κατανομής Ποσο¬ 
στών, το σύνολο δε των ψήφων κάθε πολυκατοικίας είναι 
χίλιες (1000). 

2. Η Γενική Συνέλευση συνεδριάζει και έγκυρα αποφα¬ 
σίζει αν είναι παρόντα σ’ αυτή ή εκπροσωπούνται τα τρία 
τέταρτα (3/4) της όλης συνιδιοκτησίας. Αν δεν γίνει απαρ¬ 
τία, η Γενική Συνέλευση συνεδριάζει, χωρίς άλλη πρό¬ 
σκληση, την αντίστοιχη ημέρα της επόμενης εβδομάδας, 
στον ίδιο τόπο και χρόνο. Στην επαναληπτική συνεδρίαση 
δεν απαιτείται η παρουσία ορισμένου ποσοστού συνιδιο¬ 
κτητών για ύπαρξη απαρτίας εκτός αν άλλως ορίζει ο νό¬ 
μος. 

3. Η τακτική Γενική Συνέλευση συνέρχεται σε τακτή μέ¬ 
ρα, κατά μήνα Οκτώβρη ή Νοέμβρη κάθε χρόνου, σε χώ¬ 
ρο της πολυκατοικίας, που ορίζεται από τον διαχειριστή, 
μετά από πρόσκληση, που παραδίδεται ιδιόχειρα ή με συ¬ 
στημένη επιστολή, από τον διαχειριστή στους συνιδιο¬ 
κτήτες, πέντε (5) ημέρες νωρίτερα. Στην πρόσκληση ανα¬ 
γράφονται ο τόπος, η ημερομηνία, και ώρα της συνεδρία¬ 
σης και τα προς συζήτηση θέματα. Σε περίπτωση αμέλει¬ 
ας ή αδυναμίας του διαχειριστή τη Γενική Συνέλευση 
συγκαλεί οποιοσδήποτε συνιδιοκτήτης. 

4. Έκτακτα συγκαλείται η Γενική Συνέλευση οποτεδή¬ 
ποτε, με πρόσκληση είτε του διαχειριστή είτε των συνι¬ 
διοκτητών, των εκπροσωπούντων το ένα τέταρτο (1/4) 
της συνιδιοκτησίας. Η πρόσκληση αυτή πρέπει να κοινο¬ 
ποιηθεί σε όλους τους συνιδιοκτήτες και τον διαχειριστή 
τρεις (3) μέρες νωρίτερα, ιδιόχειρα ή με συστημένη επι¬ 
στολή και να περιέχει τα προς συζήτηση θέματα. 

5. Οι αποφάσεις της Γ ενικής Συνέλευσης παίρνονται με 
πλειοψηφία του μισού αριθμού και μίας των ψήφων των 
παρόντων συνιδιοκτητών, εκτός και αν κατά το Νόμο ή τον 
παρόντα Κανονισμό χρειάζεται αυξημένη πλειοψηφία. 

Ειδικά κάθε τροποποίηση: 

α) του προορισμού χρήσης της οικοδομής 

β) της σύστασης οριζοντίου ιδιοκτησίας, οιουδήποτε 
στοιχείου του Πίνακα Κατανομής Ποσοστών ή του παρό¬ 
ντος Κανονισμού ή συμπλήρωση αυτών, (όπως π.χ. στην 
περίπτωση ανέγερσης μελλοντικών ορόφων) θα γίνεται 


με απόφαση του Υπουργού Υγείας - Πρόνοιας ή του Γ ενι¬ 
κού Γραμματέα Περιφέρειας, αρμοδίως εξουσιοδοτημέ¬ 
νου, ύστερα από συμφωνία όλων των ανεξαιρέτως των 
συνιδιοκτητών της πολυκατοικίας (1000 ψήφοι) 

6. Η γενική συνέλευση αποφασίζει: 

α) για κάθε ζήτημα σχετικό με έκτακτη δαπάνη άνω των 
τριακοσίων Ευρώ ( € 300), σε ότι αφορά τρέχουσα επι¬ 
σκευή των κοινόχρηστων και κοινόκτητωντης πολυκατοι¬ 
κίας β) για κάθε θέμα που προβλέπεται από το νόμο ή τον 
παρόντα κανονισμό. 

7. Οι αποφάσεις της Γενικής Συνέλευσης, εφόσον παίρ- 
νονται σύμφωνα με τον παρόντα κανονισμό και το νόμο, 
υποχρεώνουν όλους του συνιδιοκτήτες, ακόμη και τους 
απόντες. 

8. στη Γενική Συνέλευση μπορούν να συμμετέχουν και 
ένοικοι μη ιδιοκτήτες της πολυκατοικίας, χωρίς ψήφο. 

ΚΕΦΑΛΑΙΟ ΣΤ 
ΔΙΑΧΕΙΡΙΣΗ 

Η τακτική Γ ενική Συνέλευση εκλέγει, από τους συνιδιο¬ 
κτήτες ή όχι, τον διαχειριστή της πολυκατοικίας. Ο δια¬ 
χειριστής μπορεί επίσης να εκλεγεί και από έκτακτη, που 
συγκαλείται γι' αυτό το σκοπό, εάν ο διαχειριστής παραι¬ 
τήθηκε ή πέθανε ή το θέμα της Γενικής Συνέλευσης είναι 
παύση του εκλεγμένου διαχειριστή και εκλογή νέου. 

Ο διαχειριστής εκλέγεται για ένα χρόνο καιη θητεία του 
αρχίζει από 1η Ιανουάριου και λήγει 31 Δεκεμβρίου του 
ίδιου έτους, είναι δε επανεκλέξιμος. 

Η θητεία του διαχειριστή είναι υποχρεωτική για κάθε 
συνιδιοκτήτη, εκτός και αν τον απαλλάξει η Γ ενική Συνέ¬ 
λευση. 

1. Ο διαχειριστής, ως εντολοδόχος των συνιδιοκτητών 
και από χρήματα καταβληθέντα σε αυτόν από αυτούς (ως 
σε άλλο κεφάλαιο αναφέρθηκε) αντιμετωπίζει τις κοινές 
δαπάνες, που βαρύνουν τους ιδιοκτήτες από την χρήση 
των κοινοχρήστων και κοινοκτήτωντης πολυκατοικίας και 
ενεργεί τις επισκευές αυτών. 

2. Ο διαχειριστής μπορεί, χωρίς προηγούμενη απόφα¬ 
ση της γενικής συνέλευσης, να ενεργεί τις αναγκαίες και 
επείγουσες επισκευές της οικοδομής και να πληρώνει τις 
σχετικές δαπάνες, όταν αυτές δεν υπερβαίνουν τα τρια¬ 
κόσια Ευρώ (€ 300). Άλλως συγκαλεί έκτακτη Γενική Συ¬ 
νέλευση για να πάρει απόφαση. 

3. Ο διαχειριστής λογοδοτεί στη Γενική Συνέλευση ως 
υπεύθυνος για κάθε, από παράβαση του Νόμου ή του πα¬ 
ρόντος Κανονισμού, ζημιά των συνιδιοκτητών. 

4. Ο διαχειριστής τηρεί επίσης, με δική του ευθύνη, το 
αρχείο της διαχείρισης, που παραδίδει στο διάδοχό του, 
με σχετικό πρωτόκολλο παράδοσης - παραλαβής. Στο 
αρχείο τούτο φυλάσσει: α) αντίγραφο του παρόντος Κα¬ 
νονισμού 

β)τα πρακτικά της συνέλευσης των συνιδιοκτητών 

γ) την αλληλογραφία, τους λογαριασμούς, τις αποδεί¬ 
ξεις πληρωμών για γενικά κάθε σχετικό προς τη διαχείρι¬ 
ση. 

Όλα τα ανωτέρω, ο διαχειριστής υποχρεούται να τα 
έχει στη διάθεση των συνιδιοκτητών, στους οποίους θα 
δίνει κάθε σχετική πληροφορία και αντίγραφα , που θα 
του ζητηθούν, με έξοδα αυτού που θα τα ζητήσει. 

5. Ο διαχειριστής μπορεί, χωρίς προηγούμενη απόφα¬ 
ση της Γενικής Συνέλευσης, να ενάγει οποιονδήποτε συ¬ 
νιδιοκτήτη ενώπιον παντός αρμοδίου Δικαστηρίου, για 

καταβολή πάσης δαπάνης ή αποκατάστασης ζημιάς κοι¬ 
νοχρήστων μέχρι εξακόσια Ευρώ (€ 600). 

ΚΕΦΑΛΑΙΟ Ζ 

ΒΛΑΒΗ Ή ΚΑΤΑΣΤΡΟΦΗ ΤΗΣ ΟΙΚΟΔΟΜΗΣ 

Σε περίπτωση καταστροφής ή βλάβης της οικοδομής, 
σε ποσοστό πάνω από τρία τέταρτα (3/4) της αξίας της, ή 
σε περίπτωση απώλειας της στατιστικής επάρκειας του 
κτιρίου, από οποιαδήποτε αιτία (σεισμό, κατολίσθηση, 
καθίζηση, πυρκαγιά, παλαιότητα κ.λπ.) συγκαλείται έκτα¬ 
κτη γενική συνέλευση, η οποία με πλειοψηφία των τριών 
τετάρτων, θα πάρει, εν πρώτοις, απόφαση για την τύχη 
της οικοδομής και στη συνέχεια η απόφαση αυτή θα υπο¬ 
βληθεί στις αρμόδιες υπηρεσίες του υπουργείου Υγείας 
Πρόνοιας ή της Περιφέρειας Ν. Αιγαίου, ώστε να ληφθεί 
υπόψη στηντελική, από τον Υπουργό Υγείας και Κοινωνι¬ 
κής Αλληλεγγύης ή το Γενικό Γραμματέα Περιφέρειας, 
νομίμως εξουσιοδοτημένου. 

Η παραπάνω διαδικασία ισχύει κατά το χρονικό διάστη¬ 
μα , που το υπουργείο Υγείας Πρόνοιας παραμένει συνι¬ 
διοκτήτης ή, για κάποιο λόγο, έχει δικαιώματα οριζοντίου 
ιδιοκτησίας της πολυκατοικίας (π.χ. υποθήκη κ.λπ.). Όταν 
παύσει το Υπουργείο να έχει οποιαδήποτε δικαιώματα 
(συνιδιοκτησίας, υποθήκης κ.λπ.) στην συνιδιοκτησία, τό¬ 
τε η τελική απόφαση, για την τύχη του κτιρίου στην περί¬ 
πτωση που περιγράφεται στην παρ.1 του παρόντος κε¬ 
φαλαίου, θα περιέλθει στη Γενική Συνέλευση. 

Στην τελευταία αυτή περίπτωση 
α) Εάν αποφασισθεί από τη Γενική Συνέλευση, με την 
παραπάνω πλειοψηφία, και ύστερα από γνώμη των ειδι¬ 
κών επιστημόνων, η επισκευή του κτιρίου, οι συνιδιοκτή¬ 
τες θα συνεισφέρουν σύμφωνα με τα δικαιώματά τους. 

β) Το ίδιο θα συμβεί εάν απαιτηθεί και αποφασισθεί από 
την παραπάνω πλειοψηφία, η εξ’ αρχής ανοικοδόμηση 
της πολυκατοικίας. 

γ) Εάν κάποιος εκ των συνιδιοκτητών δεν δύναται ή δεν 
επιθυμεί να συμμετέχει στην ανοικοδόμηση, εκχωρεί τα 
δικαιώματά του, εντός τριών μηνών από την λήψη της 
απόφασης, στους άλλους συνιδιοκτήτες ή σε όποιον εξ 
αυτών τα ζητήσει ή σε τρίτο. 

δ) Εάν κανένας από τους συνιδιοκτήτες δεν επιθυμεί 
την ανοικοδόμηση της πολυκατοικίας τότε το ακίνητο εκ¬ 
ποιείται και το αντίτιμο κατανέμεται στους συνιδιοκτήτες, 
κατ'αναλογία των ποσοστών συνιδιοκτησίας τους επί του 
οικοπέδου (δικαιώματάτου). 

ΚΕΦΑΛΑΙΟ Η' 

ΕΥΘΥΝΗ ΙΔΙΟΚΤΗΤΩΝ ΚΑΙ ΕΝΟΙΚΩΝ 
ΣΕ ΠΕΡΙΠΤΩΣΗ ΠΑΡΑΒΑΣΗΣ ΤΩΝ ΟΡΩΝ 
ΤΟΥ ΚΑΝΟΝΙΣΜΟΥ 

Κάθε ιδιοκτήτης οριζόντιας ιδιοκτησίας ευθύνεται, 
απέναντι στους άλλους ιδιοκτήτες, για την από αυτόντον 
ίδιο ή από αυτούς που χρησιμοποιούν την ιδιοκτησία του 
(μέλη της οικογένειάςτου, μισθωτές, υπηρετικό του προ¬ 
σωπικό, κ.λπ.) παράβαση των όρωντου παρόντος κανονι¬ 
σμού, ο δε διαχειριστής δικαιούται, για κάθε παράβαση: 


Α) να ζητάει, με ασφαλιστικά μέτρα για διατάραξη, να 
διατυπωθεί, στην απόφαση, απειλή χρηματικής ποινής, 
για την αποτροπή επανάληψης της διαταραχής. 

Β) να εισπράξει, από τον παραβάτη ως ποινική ρήτρα 
ακόμα και με εκτέλεση του παρόντος, ποσό ίσο προς το 
διπλάσιο της αναλογίας του στις δαπάνες των κοινοχρή¬ 
στων, το οποίο ποσό θα καταθέσει στο κονδύλιο του απο- 
θεματικού. 

ΚΕΦΑΛΑΙΟ Θ' 

ΑΠΟΚΑΤΑΣΤΑΣΗ ΖΗΜΙΩΝ ΛΟΓΩ ΠΑΡΑΒΑΣΗΣ 
ΤΩΝ ΟΡΩΝ ΤΟΥ ΚΑΝΟΝΙΣΜΟΥ 

Ανεξάρτητα, από τις στο προηγούμενο κεφάλαιο ποι¬ 
νές, κάθε παράβαση των όρων του παρόντος κανονισμού, 
εφόσον επιφέρει βλάβη ή ζημία στην ιδιοκτησία, δημι¬ 
ουργεί, για τον παραβάτη συνιδιοκτήτη, υποχρέωση επα¬ 
νόρθωσης της ζημίας αυτής. 

Αν η αποκατάσταση της ζημιάς που προκλήθηκε από 
ιδιοκτήτη ή τρίτο στη συνιδιοκτησία, δεν αποκαταστάθη¬ 
κε, για οποιονδήποτε λόγο, η σχετική για την επανόρθω¬ 
ση της δαπάνης θα βαρύνει τη συνιδιοκτησία. 

ΚΕΦΑΛΑΙΟ Ι' 

ΕΠΙΛΥΣΗ ΔΙΕΝΕΞΕΩΝ 

Η τήρηση των όρων του Κανονισμού από τους ιδιοκτή¬ 
τες των οριζοντίων ιδιοκτησιών ή από τους, με οποιανδή- 
ποτε ιδιότητα χρήστες αυτών, καθώς και η εκπλήρωση 
όλων γενικά των υποχρεώσεών τους, που απορρέουν από 
τον παρόντα κανονισμό και η αποκατάσταση κάθε θετικής 
ή αποθετικής ζημίας της ιδιοκτησίας, που προκλήθηκε 
από παράβαση των παραπάνω όρων ή γενικά από υπαι- 
τιότητά τους, επιβάλλεται δικαστικά - σε περίπτωση άρ¬ 
νησης τους - από το σύνολο των ιδιοκτητών από κοινού, 
με εκπρόσωπό τους τον διαχειριστή. Αυτός έχει στη διά¬ 
θεσή του κάθε ένδικο μέσο τακτικό ή έκτακτο, δικαιούται 
να παρίσταται για λογαριασμό τους σε δικαστήριο, ως 
ενάγων ή εναγόμενος ή και με οποιαδήποτε άλλη ιδιότη¬ 
τα διαδίκου. 

Τα ίδια δικαιώματα έχει και κάθε συνιδιοκτήτης, που 
έχει έννομο συμφέρον. Εφόσον συνιδιοκτήτης παραχω¬ 
ρήσει ή χρησιμοποιήσει ή εκμισθώσει την ιδιοκτησία του 
σε τρίτους, κατά παράβαση των, στον παρόντα Κανονι¬ 
σμό οριζομένων, ο καθένας από τους υπόλοιπους συνι¬ 
διοκτήτες ή όλοι μαζί οι υπόλοιποι, ή μερικοί από αυτούς 
δικαιούνται, με δικό τους δικαίωμα, που απορρέει από την 
συνιδιοκτησία, να επιδιώξουν να απαγορευθεί, δικαστικά, 
ή κατά παράβαση του παρόντος, χρήση, ως και την έξω¬ 
ση του παραβάτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σύρος, 27 Σεπτεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




